Дефинира се като процес, чрез който приложната програма на всяко устройство се настройва според желаната функционалност. Реализира се посредством избор на подходящи конфигурационни свойства. Производителят на всяко устройство дефинира как да се извърши. В повечето случаи се осигурява възможност конфигурацията да бъде заредена от мрежата. Има и производители, които изискват конфигурацията да се извърши чрез използването на специален инструмент, например с ръчно преносим програматор директно върху устройството. Мрежовата операционна система LNS осигурява необходимата платформа производителите да създават лесни за използване графични интерфейси чрез plug-ins – програмни модули за вграждане. Те автоматично се съвместяват с всички други мрежови инструменти на LNS.